TRO2005 Az abszolutizmus fénykora Franciaországban (2023/24. 2. félév)

# Tantárgyi tematika és félévi követelményrendszer. Az előadások témái (feldolgozásuk 2-2 tanórát vesz igénybe):

1. Az abszolutizmus kormányzati rendszerének sajátosságai, típusai a XVI. - XVIII. században.
2. A Francia Királyság alaptörvényei és vitatott törvényei, és a területi integráció folyamata.
3. A Korona hatalmát korlátozó kontroll-intézmények (rendi képviseleti testületek, a Párizsi Parlament és a városok immunitási jogosítványai.
4. A területi integráció folyamata 1516-ig a kialakuló Kasztíliai-Aragóniai Királyságban. A kisállamok rendi fejlődésének sajátosságai és a kasztíliai korona és a rendek kapcsolata.
5. A korai modern államok bürokráciája, a hivatali-taláros nemesség Franciaországban.
6. A kincstári bevételeket befolyásoló tényezők a korai modern államokban; Spanyolország adóztatási rendszere, pénzügyi politikája. Az etatista – merkantilista gazdaságirányítási gyakorlat XIV. Lajos uralkodása alatt.
7. A spanyol monarchia szakigazgatási-igazságszolgáltatási rendszere a katolikus házaspár uralkodása alatt és a Habsburg, Spanyol Birodalom szakigazgatási testületei V. Károly és II. Fülöp uralkodása alatt.
8. A Francia Királyság adórendszere. (A közvetlen állami adók. Közvetett-kisegítő adók, és behajtásuk rendszere.)
9. Franciaország expanzív külpolitikája XIII. Lajos és a Napkirály uralkodása alatt.

**A foglalkozásokon történő részvétel:** az előadások a képzés részét képezik, így az intézmény a hallgatóktól elvárja a részvételt az előadáson (TVSZ. 8.1.)

**Félévi követelmény**: kollokvium

# Az értékelés módja, ütemezése:

* A vizsga típusa: megajánlott vizsgajegy a szorgalmi időszakban
* A vizsgára bocsátás feltételei: nincs
* A kollokvium típusa: írásbeli és szóbeli

**Az érdemjegy kialakításának módja:** a megajánlott vizsgajegy egy, nem elégtelen zárthelyi dolgozat érdemjegye alapján történik.

**A zárthelyi dolgozat időpontja: 2024. május 13. Az elégtelen zh-t egy alkalommal lehet javítani a szorgalmi időszakban, május 21-én.** Akinek mindkettő elégtelen, vizsgaidőszakban szóban kollokvál a tananyagból.

# Ajánlott irodalom:

* 1. Angi János – Barta János – Bárány Attila: Európa az újkorban (16-18. század). Multiplex Média, Debrecen. 2006.
	2. G. Duby: Franciaország története I. Osiris, Bp. 1998.
	3. P. Chaunu: A klasszikus Európa. Osiris, Bp. 2001.
	4. P. Chaunu: Felvilágosodás. Osiris, Bp. 2005.
	5. Hahner Péter: A régi rend alkonya. Panem K., Bp. 2006.
	6. P. Kennedy: A nagyhatalmak tündöklése és bukása. Akadémiai K., Bp. 1992.
	7. F. Braudel: A Földközi – tenger és a mediterrán világ II. Fülöp korában. I-II-III. Kötet, Osiris, Bp. 1996.

Aszalós Éva Főiskolai docens

Nyíregyháza, 2024. február 6.